Strandvatnet (Evenes)

Strandvatnet er en innsjø i Evenes kommune i Nordland. Innsjøen ligger noen få meter over havet, men er 64 meter dyp.
Strandvatnets hovedtilløp er Niingselva, som kommer fra fjellene nord og øst for vatnet. Andre tilløpselver er Rognåa fra nordvest, foruten en rekke mindre elver og bekker rundt vatnet. 

Niingselva er utbygd til kraftproduksjon gjennom Niingen kraftverk, som ligger ved  nordbredden av vatnet. Strandvatnet har utløp mot vest gjennom den 100 meter lange Strandelva, som renner til Bogen i Ofotfjorden. Strandvatnet er en meromiktisk innsjø, med gammelt sjøvann på bunnen. 

Innsjøen har en stor bestand av sjørøye i tillegg til sjøørret. Sjørøya er funnet å være innsjøbasert.

Innerst langs Strandvatnet finnes Vassbotn sandstrand med tilrettelagt gapahuk og grillplass. Strandvatnet ble i 2015 kåret til Evenes kommunes mest attraktive friluftsområde. 

 Fotnoter 

 Referanser 

Kategori:Innsjøer i Evenes
Kategori:Meromiktiske innsjøer